**Összegzés**

A 3 hét rövid összefoglalása adott szempontok alapján:

1. **Tapasztalatok (a három hét rövid összegzése a munka és a magánélet területén):**A BODEGAS MURVIEDRO 1927-es indulása óta Valencia régió egyik vezető borászata lett. Díjnyertes boraival és erős nemzetközi jelenlétével a Bodegas Murviedro jó úton halad afelé, hogy valódi globális márkává váljon. A cég büszke arra, hogy a legmodernebb borkészítési technikákat és a gondos válogatást ötvözi a szőlőültetvényekben. Murviedro Valencia, Utiel-Requena, Alicante és ¬Cava borait állítja elő. A fő márkák a Murviedro, az Estrella, a Los Monteros és a Cepas Viejas.  
   A MURVIEDRO nevet 2002.ben a 75. évfordulón vette fel.   
   Jellemző szőlőfajták: Bobal, Monastrell, Cabernet sauvignon, Chardonnay, Pinot Noir, Merseguera, Syrah, Tempranillo, Petit Verdot, Malvasia.   
   Úgy érzem, hogy a gyakorlati helyen igyekeztek számunkra mindent megmutatni, Nagyon sokat tanultam tőlük. JuanJo a fóborász, a laboratórium vezetője Susan, valamint Ramon igyekeztek mindent megmutatni.   
   A magánélet területén a kezdeti nehézségek leküzdése után nem volt probléma.
2. **Sikerek és nehézségek:** Nem érzem, hogy említésre méltó nehézségem lett volna. Sikernek könyvelem el, hogy a MURVIEDRO-nál megértettem JuanJo-t, de a 2. héten már Susant is, pedig Ő inkább csak spanyol nyelven beszélt.
3. **Helyi szokások:** A helyiek életvitele számomra furcsa volt. Szerettem volna a gyakorlat után egy étteremben ebédelni, de mire odaértem, általában lehúzták előttem a redőnyt ☺ Abban az időszakban neki szieszta van.
4. **Idegen nyelv használata, kommunikáció:** A kommunikáció kisebb nehézséget okozott, mert ugyan megértettem Őket, de válaszolni nem, vagy csak nehezen tudtam. A spanyol – magyar fordító nagy segítségemre volt.
5. **Kapcsolat a munkaadóval és a kollégákkal:** A kapcsolatunk a cég minden dolgozójával nagyon jó volt. Szeretetteljesen, támogatóan fogadtak, megbíztak bennünk, sok önálló feladatot kaptunk. Mindenki nagyon barátságos, aranyos volt.
6. **Magyar hasonlóságok és különbségek:** A legnagyobb cégnél voltunk, ami a környéken van. Felszereltségük kiváló! A Grand Tokajnál is eltöltöttem 5 hét gyakorlatot, így összetudom hasonlítani. A munkamorál, a munkavégzés, a higiéniai elvárások nagyon hasonlóak, de ez az EU előírásaiból is adódik. Nagy különbséget a laboratóriumi felszereltség között tapasztaltam, mivel itt szinte minden gépesítve volt, hiszen az idő pénz.   
   A kismamák 6 hónapig maradhatnak otthon a babával, majd vissza kell menniük dolgozni, de a cég rugalmasan, 6 órában foglalkoztatja őket.   
   A cégnél 15 perc volt a kávé és a 10 órai szünet. Volt olyan munkás, aki napi 9 órát dolgozik. Van olyan, aki mint itthon is, 3 műszakba jár dolgozni. JuanJo az év minden napján dolgozik!
7. **Egyéb észrevételek:** A felkészülések során több szituációs játék lehetne problémamegoldás terén.
8. **Javaslatok a következő projekt diákjai és kollégái számára:** Nagyon értékelik, ha az anyanyelvükön köszönnek nekik, ha az alapvető illemhez kapcsolódó kifejezéseket (köszönöm, kérem, szívesen, stb.) már ismerik és használják.